Pasukan Kadet PDRM

Pasukan Kadet Polis Diraja Malaysia adalah  sebuah pasukan beruniform yang wujud di seluruh sekolah-sekolah menengah di Malaysia yang berupaya mendisiplinkan pelajar-pelajar sekolah dan berupaya mengelakkan diri mereka daripada segala kegiatan negatif yang mampu merugikan diri sendiri.

Sejarah
Idea penubuhan kadet polis ini telah dicetuskan oleh Ketua Polis Negara yang kedua, Allahyarham Tun Mohamed Salleh bin Ismail ketika merasmikan Pelancaran Pasukan Kadet Polis pada 2 Mac 1970. Allahyarham dalam ucapannya yang berbunyi:

"The overall objective is to make the cadet a responsible citizen of the future. He must yield a strong and healthy influence among his colleagues, friends and family so that in the years ahead, there will he a new breed, of enlightened good citizens contributing to nation building." 

Bermaksud: Objektif keseluruhan adalah untuk menjadikan kadet polis ini seorang warganegara yang bertanggungjawab dimasa hadapan. Hasil yang wajib satu pengaruh yang kukuh dan sihat di kalangan rakan-rakan sekerjanya, kawan-kawan dan keluarga supaya pada tahun-tahun yang mendatang, akan adanya satu baka barunya, warganegara yang baik menyedarkan menyumbang untuk pembangunan bangsa.

Ahli-ahli Kadet dan Pegawai Rendah Kadet akan dipilih dari murid-murid sekolah menengah yang telah dipilih untuk ditubuhkan PKP. Pegawai-pegawai Kanan Kadet pula adalah guru-guru sekolah tersebut dan Pegawai-pegawai Pelajaran Negeri. Peraturan ini adalah bagi kemudahan pentadbiran.

 Pangkat 

 Kadet/Pelajar(Menengah) 
Kadet sekolah menengah memakai pangkatnya pada kedua-dua belah tali bahu. Pangkat tertinggi bagi kadet sekolah menengah ialah Sub Inspektor.

Pangkat bagi Lans Koperal adalah dianugerahkan dalam ujian berasaskan sekolah dan sangat berbeza dari sekolah ke sekolah. Bagi pangkat Koperal, Sarjan, Sarjan Mejar dan Sub Inspektor, pelajar perlu mengikuti kursus yang diadakan oleh Pejabat Pendidikan Daerah dan mereka yang lulus akan dianugerahkan dengan sehelai sijil menyatakan kenaikan pangkat. Kadang-kadang, kursus Koperal diadakan bersama dengan kursus Sarjan.

 Lagu 
Menyahut seruan negaraku

Negara yang tercinta

Kami bersatu bergerak maju

Berkhidmat kepada semua

Pasukan Kadet Polis Diraja

Membuktikan jasanya

Taat setia menurut arahan

Walau diri terkorban

Satu wawasan satu tujuan

Aman bahagia untuk semua

Tidak kenal putus asa

Sentiasa berusaha

Sejahtera bangsaku Malaysia

Serumpun bangsa mulia

Tegas menegakkan keadilan

Hingga zaman berzaman.

 Organisasi 
Rangka Pertubuhan Pasukan Kadet Polis adalah disusun sama seperti susunan Polis biasa. Pasukan Kadet Polis dibahagikan kepada Kompeni dan Platun. Setiap pelatun itu mengandungi anggota-anggota yang datang dari sebuah sekolah sahaja -- yang anggotanya semua lelaki atau semua perempuan. Satu Kompeni adalah mengandungi 4 Pelatun dan diketuai oleh seorang Komander Kompeni berpangkat Assistan Superintendant Polis. Jawatan ini dipegang oleh seorang Pegawai Pendidikan atau Guru Kanan Sekolah. Komander Kompeni adalah dibantu oleh seorang Ajutan berpangkat Inspektor, seorang Sub-Inspektor dan dua Sarjan Mejar.

Ibu Pejabat Kompeni Kadet ini terletak di Ibu Pejabat Polis Daerah di mana Pasukan ini berada. Satu pelatun adalah terdiri daripada 35 ahli termasuk seorang pegawai kanan kadet, seorang sarjan dan tiga orang koperal. Pegawai Kanan Kadet berpangkat Inspektor adalah guru sekolah dan yang lain penuntut sekolah.

Tujuan penubuhan
Peranan Belia Di Dalam "Nation Building" 
Generasi muda diperhitungkan sebagai harapan bangsa dan negara. Merekalah yang akan membentuk tulang belakang dalam pembangunan negara dalam semua aspek baik ekonomi, politik, mahupun perbaharuan. Dasar Belia Negara bertujuan melahirkan masyarakat belia yang berdisiplin, berpelajaran dan bertanggungjawab. 

Sebagai Kegiatan Kokurikulum di Sekolah-sekolah 
Membangunkan murid-murid sekolah dari segi sosial, emosi, moral, mental dan fizikal; 
Mengetahui tanggungjawab, kualiti kepimpinan serta kebijaksanaan murid-murid sekolah; dan 
Memperkayakan masa lapang pelajar sekolah

Latihan/Keahlian
Keahlian pertubuhan ini hanya dikhaskan kepada murid-murid sekolah menengah, yang berumur antara 13 tahun hingga 21 tahun. Hanya mereka yang berbadan sihat dan cergas sahaja akan dipilih untuk menjadi ahli pertubuhan ini. Mereka yang terpilih akan dibekalkan dengan pakaian seragam yang dikhaskan untuk PKP mengikut ukuran badan mereka. Selain daripada itu mereka juga diberi latihan yang intensif selama tiga tahun. Antara latihan yang diberi kepada anggota kadet polis ini adalah:-

Kawad -- semua jenis latihan termasuk pengendalian senjata dan kawad kaki.
Kuliah -- undang-undang, tugas dan tanggungjawab Polis 
Pertolongan Cemas 
Syarahan-syarahan berkenaan ancaman anasir-anasir jahat kepada negara dan cara mengelakan diri dari dipengaruhinya 
Perkhemahan tahunan di mana ahli-ahli akan menjalankan latihan-latihan amali 
Menjalankan gerakan jiwa murni dan projek kemasyarakatan.

Kategori:Pasukan simpanan Malaysia